ਕਾਵਯਦਰਸ਼ (ਗ੍ਰੰਥ)
ਕਾਵਯਦਰਸ਼ (ਗ੍ਰੰਥ) ਆਚਾਰੀਆ ਦੰਡੀ ਰਚਿਤ ਗ੍ਰੰਥ 'ਕਾਵਯਦਰਸ਼' ਜਾਂ 'ਕਾਵਯਲਕਸ਼ਣ' ਸੰੰਸਕ੍ਰਿਤ ਸਾਹਿਤ ਦੀ ਮਹਾਨ ਕਾਵਿ ਪਰੰਪਰਾ ਵਿੱਚੋਂ ਇੱਕ ਉੱਚ-ਕੋਟੀ ਦੀ ਰਚਨਾ ਹੈ।ਪੁਸਤਕ ਦੇ ਮੁੱਖ-ਬੰਦ ਤੋਂ ਸਪੱਸ਼ਟ ਹੁੰਦਾ ਹੈ ਕਿ ਦੰਡੀ ਕੋਲ ਗਿਆਨ, ਸਮਝ,ਵਿਦਵਤਾ ਅਤੇ ਨਿਮਰਤਾ ਆਦਿ ਗੁਣਾਂ ਦਾ ਬਹੁਮੁੱਲਾ ਖਜ਼ਾਨਾ ਸੀ। ਉਸਨੇ ਆਪਣੇ ਪੂਰਵਜਾਂ ਜਿਵੇਂ ਕਿ ਆਚਾਰੀਆ ਭਰਤ, ਕਸ਼ਯਪ, ਵਰੁਚੀ ਆਦਿ ਤੇ ਬਾਲਮੀਕੀ, ਵੇਦਵਿਆਸ, ਭਾਸ ਅਤੇ ਕਾਲੀਦਾਸ ਆਦਿ ਮਹਾਂ ਕਵੀਆਂ ਦੇ ਗ੍ਰੰਥਾਂ ਦਾ ਅਧਿਐਨ ਅਤੇ ਪੜਚੋਲ ਕਰਨ ਤੋਂ ਬਾਅਦ ਆਪਣੇ ਗ੍ਰੰਥ ਦੀ ਰਚਨਾ ਕੀਤੀ।